شىنجاڭ گېزىتى مۇخبىرى يۈ شىنىڭ شىنجاڭ لوپنۇر ياۋا تۆگە دۆلەت دەرىجىلىك تەبىئىي مۇھاپىزەت رايونى باشقۇرۇش ئىدارىسىدىن ئىگىلىشىچە، «1- ماي» دەم ئېلىش مەزگىلى يېتىپ كېلىش ئالدىدا، كىشىلەر پائالىيىتىنىڭ ياۋا تۆگىلەرنىڭ نورمال ياشاش ئادىتىگە بولغان دەخلىسىنى ئازايتىش، مۇھاپىزەت رايونىدىكى جانلىقلار كۆپ خىللىقىنىڭ بىخەتەرلىكىنى قوغداش، قىممەتلىك ۋە ئاز ئۇچرايدىغان تۈرلەرنىڭ ياشاش ئورنىنىڭ بۇزغۇنچىلىققا ئۇچرىماسلىقىغا كاپالەتلىك قىلىش ئۈچۈن، مەزكۇر ئىدارە يېقىندا ئومۇمىي ئۇقتۇرۇش چىقىرىپ، ئىجتىمائىي تەشكىلات، ئورۇن ياكى شەخسلەرنىڭ مۇھاپىزەت رايونىغا، بولۇپمۇ قۇمتاغ قۇملۇقى، ئاچچىق جىلغىسى، بايىچۇەن قاتارلىق ياۋا تۆگىلەرنىڭ سۇ مەنبەسى ۋە ياشاش ئورنىغا كىرىپ ساياھەت قىلىش، ئېكسپېدىتسىيە قىلىش قاتارلىق پائالىيەتلەرنى قانات يايدۇرۇشىنى چەكلىگەن.